Hui acaba el termini per a la inscripció als 18 cursos monogràfics de la Universitat Popular
15 de gener 2019

​Este dimarts finalitza el termini per a la inscripció als 18 cursos monogràfics de la Universitat Popular. Els cursos tiraran avant amb un mínim de 12 alumnes/as i un màxim de 25 per curs, excepte els d'informàtica o aquells que requerisquen l'ús d'ordinadors, amb un màxim de 12. El dia 17 de gener es realitzarà el sorteig en els cursos que hi haja més inscrits que places disponibles i l'endemà es publicaran les llistes. Entre el 21 i el 25 de gener estarà obert el termini de matrícula. De toda manera, en els cursos que no es completen, el termini per inscriure’s i matricular-se estarà obert fins que comencen les activitats.

  

La Universitat Popular presenta una àmplia oferta que comprén 18 cursos monogràfics de temàtiques diverses, com ‘Iniciació a l'enregistrament de maquetes de vídeo’, ‘Aprén a editar un vídeo: escola, treball, currículum i vida quotidiana’, ‘Introducció a la tecnologia 3D’, ‘Costumiza la teua roba. Creativitat en l'art de cosir’, ‘Creació a través de la fotografia digital’, ‘Aprén a conservar la teua memòria’, entre d’altres.

  

Els cursos estan orientats al desenvolupament personal i a la millora de la qualitat de vida del veïnatge amb tallers com la teràpia ocular, reflexologia podal, danzateràpia o la biorisa. A més, aborden l'aprenentatge de noves tecnologies (informàtica, enregistrament de maquetes de ràdio, introducció a la tecnologia 3D, edició de vídeos, fotografia digital) i la cultura (aprendre a escoltar música, músiques urbanes o aprendre a parlar en públic), el reciclatge també està present en cursos com ‘Costumiza la teua roba’. Així mateix, la salut i l'alimentació també són un tema al qual se li dóna importància per tot el que té de sensibilització alimentària.

  

En definitiva, una oferta variada i interessant per a satisfer els veïns i veïnes del municipi. L'oferta de xarrades i seminaris també és molt adequada als interessos de la ciutadania, tractant la transversalitat de gènere, apoderament femení i altres matèries que tenen com a eix el desenvolupament personal. Són activitats totalment gratuïtes i obertes a tota la població i estan coordinades amb les associacions locals del municipi.

  

El llibre informatiu està disponible en tots els centres oficials de l'ajuntament, també en la web www.sagunto.es. La matrícula de cada curs té un preu de 34 €.

  

![](/media/ph4m4ohh/69_c_foto-ioga-up.jpg)  
  
  

  

*   [](http://www.facebook.com/sharer.php?u=https://aytosagunto.es/va/actualitat/hui-acaba-el-termini-per-a-la-inscripcio-als-18-cursos-monografics-de-la-universitat-popular/ "Facebook")
*   [](http://twitter.com/share?url=https://aytosagunto.es/va/actualitat/hui-acaba-el-termini-per-a-la-inscripcio-als-18-cursos-monografics-de-la-universitat-popular/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/hui-acaba-el-termini-per-a-la-inscripcio-als-18-cursos-monografics-de-la-universitat-popular/ "Linked In")
*   [](mailto:?body=https://aytosagunto.es/va/actualitat/hui-acaba-el-termini-per-a-la-inscripcio-als-18-cursos-monografics-de-la-universitat-popular/)